Elevant

Elevant on londiliste seltsi elevantlaste sugukonda kuuluv loom. Elevantide iseloomulikud tunnused on pikk lont, võhad, suured kõrvalestad, sambataolised jalad ja paks, kuid tundlik halli värvusega nahk. Lonti kasutab elevant toidu ja joogi suhu toimetamiseks ning erinevate esemete haaramiseks. Võhad on kujunenud esihammastest ning neid kasutatakse nii relvadena võistluses kui ka tööriistadena esemete liigutamisel või kaevamisel. Suured kõrvalestad aitavad alandada kehatemperatuuri ja on abiks kuulmisel.

Tänapäeval elab kolm elevandiliiki. Suurim nendest ja suurim maismaaimetaja üldse on aafrika savannielevant (Loxodonta africana). Temast ainult pisut väiksem on india elevant ehk aasia elevant (Elephas maximus). Kolmas, kõige väiksemate isenditega liik on aafrika metsaelevant (Loxodonta cyclotis). Aafrika metsaelevanti ja savannielevanti peeti varem ühe liigi alamliikideks, aga DNA analüüs näitas, et tegemist on eraldi liikidega Wilson, D.E. and Reeder, D.M. 2005. Mammal Species of the World. Johns Hopkins University Press, Baltimore, MD, USA.. Elevantidele lähedased väljasurnud loomad on mammutid ja mastodonid. 

 Kaasaegsed elevandi liigid 
LiikSuurusVälimusLevikFotoAafrika savannielevant (Loxodonta africana)Isane: õlakõrgus: 304–336 cm; kaal 5,2–6,9 t
Emane: õlakõrgus: 247–273 cm; kaal 2,6–3,5 tSuhteliselt suured ja kolmnurkse kujuga kõrvad, nõgus selg, kortsuline nahk, kaks sõrmjat jätket londi tipus.Shoshani, J. (2005). "Order Proboscidea". In Wilson, D. E.; Reeder, D. M (toim.). Mammal Species of the World: A Taxonomic and Geographic Reference. Vol. 1 (3rd ed.). Johns Hopkins University Press. pp. 38–51. ISBN 978-0-8018-8221-0. OCLC 62265494 Sahara-tagune Aafrika. Mets, savann, kõrb, märgalad.  219x219pxAafrika metsaelevant (Loxodonta cyclotis)Õlakõrgus: 209–231 cm; kaal 1,7–2,3 t Sarnane savannielevandile, aga väiksemate ja ümaramate kõrvadega ning sirgemate sihvakamate võhkadega.Lääne- ja Kesk-Aafrika. Ekvatoriaalsed metsad, mõnikord ka galeriimetsad.  200x200pxIndia elevant ehk aasia elevant (Elephas maximus)Isane: õlakõrgus: 261–289 cm; kaal 3,5–4,6 t
Emane: õlakõrgus: 228–252 cm; kaal 2,3–3,1 t Suhteliselt väikesed kõrvad, kumer või sirge selg,taldrikukujuline otsmik kahe suure kühmuga, sile nahk üksikute pigmendilaikudega, üks sõrmjätke londi tipus. Lõuna- ja Kagu-Aasia. Kõrreliste, madalate puittaimede ja puudega elupaigad, sealhulgas Lõuna-India ja Sri Lanka kuivad okasmetsad ning Malaka poolsaare igihaljad metsad. 200x200px

Elevandid elavad karjades. Nad on üldiselt rahumeelsed ega ründa vabaduses inimesi, kuid võivad oma suurte mõõtmete ja massi tõttu vahel inimestele kogemata viga teha. Vanad isasloomad elavad vahel üksinda ja võivad muutuda tigedaks, muuhulgas inimest ilma provotseerimata rünnata. Korduvalt on juhtunud, et elevant safaripargis auto katuse peale keerab. 

Nii aafrika kui ka aasia elevanti saab kodustada, ehkki aasia elevanti kodustada on märksa lihtsam. Varem kasutati elevante hulganisti tööloomadena, kuid traktorid on hakanud neid välja tõrjuma. Kagu-Aasias kasutatakse elevante veel väga soistes piirkondades, kuhu traktor lihtsalt sisse vajuks ja kinni jääks. 

Vangistuses sigivad elevandid väga halvasti. Sellepärast hangiti minevikus loomaaedadele ja tsirkustele uusi loomi peamiselt metsikute elevantide püüdmise teel."Loomade elu", 7. kd., lk. 299 Alles viimastel aastakümnetel on õpitud loomaaedades elevantidele niisuguseid tingimusi looma, et neid järjekindlalt juurde kasvatada.

 Viited 

 Kirjandus 
 Elefant tötet Spaziergänger in Baden-Württemberg, 13.06.2015, 15:43, Die Welt

 Välislingid 

Kategooria:Londilised